ইসলামী ছাত্রশিবিরের  সেক্রেটারি জেনারেল ডা. মোঃ ফখরুদ্দিন মানিক বলেছেন, সরকার একদলীয় স্বৈরাচারী কায়দায় দেশ পরিচালনা করছে। আজ সকল দলের সকল মতের টুঁটি চেপে ধরা হচ্ছে। মানুষের বাক ও ব্যক্তি স্বাধীনতা নেই। দেশ পরিচালনায় সরকার সম্পূর্ণ ব্যর্থ। দ্রব্যমূল্যের ঊর্দ্ধগতি, গ্যাস, পানি, বিদ্যুৎ এর অভাবে মানুষের জীবন নাভিশ্বাস। ছাত্রলীগের লাগামহীন সন্ত্রাসী তৎপরতায় ক্যাম্পাসে সাধারণ ছাত্র-ছাত্রীরা যেতে ভয় পাচ্ছে। সামগ্রিক নৈরাজ্যকর পরিস্থিতিতে বাংলাদেশের মানুষের কান্নার অধিকার যেন হারিয়ে যাচ্ছে। ক্ষমতাসীন দলের কর্মী হলে আইনের [...]